อยู่อย่างพอเพียง ร.ต.ต.ขอตามรอยพ่อ เลี้ยงปลา ทำสวน ชีวิตสุดสุข
ร.ต.ต.สมส่วน เสาะการ รอง สว.ปป.สภ.โพธิ์ศรีสุวรรณ จ.ศรีสะเกษ ตำรวจพอเพียงตัวจริง น้อมนำแนวพระราชดำริมาทำการเกษตร ปลูกพืช เลี้ยงสัตว์ ในที่ดิน 28 ไร่ กันบางส่วนไว้เป็นป่าธรรมชาติ รู้ข่าวในหลวง ร.9 เสด็จสวรรคต เสียใจจนไม่มีคำใดจะกล่าว,วันที่ 26 ต.ค. ที่ไร่ในป่าบ้านหนองกกยุง หมู่ 10 ต.โดด อ.โพธิ์ศรีสุวรรณ จ.ศรีสะเกษ ผู้สื่อข่าวได้ไปพบกับ ร.ต.ต.สมส่วน เสาะการ รอง สว.ปป.สภ.โพธิ์ศรีสุวรรณ ที่นอกจากจะมีอาชีพรับราชการเป็นตำรวจแล้วยังใช้เวลาว่างช่วยภรรยาทำไร่ทำสวน แบบเศรษฐกิจพอเพียง ทำสวนแบบผสมผสาน ไม่ดื่มเหล้า ไม่สูบบุหรี่ ไม่เที่ยวเตร่ ว่างจากงานก็เข้าสวน,ร.ต.ต.สมส่วน เสาะการ เล่าว่า ตนมีที่ดินอยู่ที่นี่ 28 ไร่ ทำการเกษตร 15 ไร่ ที่เหลือก็ปล่อยไว้ให้เป็นป่าธรรมชาติ เพื่อรักษาระบบนิเวศ ไว้เก็บเห็ดเก็บของป่ามากิน ชาวบ้านก็ได้หาเห็ดหาของป่าด้วย ส่วนพื้นที่ทำไร่ ตนปลูกพืชผักผลไม้หลายชนิด มีทั้งกล้วยน้ำว้า กล้วยหอมทอง กล้วยไข่ พริก มะเขือ มะนาว ขนุน หน่อไม้ ฟักข้าว ชะอม เผือก มัน ผลไม้ก็มีหลายอย่าง มะละกอ เงาะ ลำไย เลี้ยงเป็ด ไก่ ปลา อยากกินปลาก็ไปช้อนเอาในบ่อ อยากกินเป็ดไก่ หรือไข่ไก่ก็มีให้กิน โดยไม่ต้องไปตลาด ไม่ต้องเสียเงินซื้อ ตนประหยัดเงินค่าใช้ในครัวเรือนปีหนึ่งกว่าห้าหมื่นบาท กลางวันพักเที่ยงกลับมาดูสวน เย็นก็กลับมาอยู่สวน ส่วนภรรยาก็ดูแลต้นไม้พืชผักตลอดทั้งวันอยู่แล้ว,ร.ต.ต.สมส่วน กล่าวต่อว่า ตนทำสวนไม่เคยใช้ปุ๋ยเคมี ไม่ใช้สารเคมีในการกำจัดแมลง ทำปุ๋ยหมักเอง ทำน้ำหมักจากเศษอาหาร เปลือกผลไม้ผสมกับใบสะเดาฉีดพ่นต้นไม้พืชผัก เท่ากับให้ปุ๋ยทางใบ และน้ำจากใบสะเดาก็ป้องกันกำจัดแมลงศัตรูพืชได้ด้วย ผักที่เก็บจากสวนของตนปลอดภัยร้อยเปอร์เซ็นต์ ไม่มีสารพิษ เก็บผัก ผลไม้ขายมีเงินเข้าบ้านแทบทุกวัน,ได้ดำเนินชีวิตแบบเศรษฐกิจพอเพียง ตามแนวพระราชดำริของพระบาทสมเด็จพระปรมินทรมหาภูมิพลอดุลยเดช อยู่อย่างพอเพียง บ้านที่อยู่ในไร่นี้ก็ใช้ไม้เก่า สังกะสีเก่า ที่คนอื่นเขารื้อบ้านเขาไม่ใช้แล้วก็ขอเขามา ไม่ต้องซื้อ จึงมีเงินใช้จ่ายอย่างสบาย และเหลือเก็บไว้ใช้ในอนาคต อยู่อย่างมีความสุข พอรู้ข่าวว่าในหลวงของพวกเราท่านได้เสด็จสวรรคตแล้ว ก็เสียใจมาก พูดอะไรไม่ออก บอกไม่ถูกว่ารู้สึกเสียใจมากแค่ไหน รู้แต่ว่าเสียใจ คิดถึงท่านทีไรก็จะร้องไห้ทุกที ร.ต.ต.สมส่วน ตำรวจที่พอใจกับการใช้ชีวิตแบบพอเพียง กล่าวในที่สุด. 
ร.ต.ต.สมส่วน เสาะการ รองสว.ปป.สภ.โพธิ์ศรีสุวรรณ จ.ศรีสะเกษ ตำรวจพอเพียงตัวจริง น้อมนำแนวพระราชดำริมาทำการเกษตร ปลูกพืช เลี้ยงสัตว์ ในที่ดิน 28 ไร่ กันบางส่วนไว้เป็นป่าธรรมชาติ รู้ข่าวเสด็จสวรรคต เสียใจจนไม่มีคำใดจะกล่าว 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,ประวัติในหลวง,รูปในหลวง,ภาพในหลวง,พระราชดำรัส,พระราชกรณียกิจ,พอเพียง,เศรษฐกิจพอเพียง,ตำรวจพอเพียง